Etelätukholmalaisessa Enskedessä on sattunut myöhään sunnuntai-iltana räjähdys.

Räjähdyksen jälkeen kerrostalon toimistorakennus syttyi tuleen.

Pelastuslaitos sai ilmoituksen tulipalosta noin kello 23.30 Suomen aikaa.

Ruotsalaisten iltapäivälehtien Expressenin ja Aftonbladetin mukaan ei ole tiedossa, että kukaan olisi loukkaantunut räjähdyksessä.

Lehtien mukaan räjähdys ja sitä seurannut tulipalo tapahtuivat kerrostalon pohjakerroksessa sijainneessa toimistossa.

- Siellä on ollut jonkinlainen räjähdys ennen tulipaloa, Fredrik Andersson Tukholman poliisista sanoo Expressen-lehdelle.

Nyt palo on saatu hallintaan. Vielä ei ole tiedossa, mikä aiheutti räjähdyksen ja tulipalon.